PROXECTO DE EXECUCIÓN DA PRIMEIRA FASE DO PARQUE EÓLICO, MONTE ARCA, NO CONCELLO DA ESTRADA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/12/2015)

Examinado o expediente iniciado por solicitude de Vento Continuo Galego, SL (en adiante o promotor) en relación coa autorización administrativa e aprobación do proxecto de execución do parque eólico Monte Arca (en adiante o parque eólico), constan os seguintes Primeiro. Mediante Resolución do 20 de decembro de 2010 pola que se aproba a relación de anteproxectos de parques eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia (DOG nº 248, do 28 de decembro), admitiuse a trámite o parque eólico, cunha potencia de 24 MW. Segundo. O 17.06.2011, o promotor solicitou a autorización administrativa, a aprobación do proxecto de execución e a declaración, en concreto, de utilidade pública para o parque eólico. Terceiro. Por Resolución do 17 de xullo de 2012, da Xefatura Territorial de Pontevedra, someteuse a información pública para autorización administrativa, declaración de utilidade pública, en concreto, e a necesidade de urxente ocupación que iso implica, a aprobación do proxecto de execución e o estudo ambiental das instalacións referidas ao parque eólico, no concello da Estrada. A dita resolución publicouse no Diario Oficial de Galicia do 21.09.2012, no Boletín Oficial da Provincia de Pontevedra do 29.08.2012 e no xornal La Voz de Galicia do 24.08.2012. Así mesmo, permaneceu exposto ao público no taboleiro de anuncio da xefatura territorial de Pontevedra e no concello afectado (A Estrada). Durante o período de información pública presentáronse as seguintes alegacións: Cuarto. O 19.08.2011, o Servizo de Enerxía e Minas da Xefatura Territorial de Pontevedra informou sobre os dereitos mineiros dentro da área de afección do parque eólico. Quinto. O 06.08.2012, Retevisión I, SA emitiu, en relación coas instalacións do parque eólico, o correspondente condicionado técnico, onde comunica que non desexa manter ningunha oposición ao proxecto e solicita que se lles comunique calquera modificación do proxecto para avaliar as posibles afeccións. Sexto. O 10.08.2012, Retegal, SA emitiu, en relación coas instalacións do parque eólico, o correspondente condicionado técnico, establecendo que o promotor comprometerase á realización dunha campaña de medidas de cobertura nas localidades do entorno, e de se detectaren perda ou degradación desta, proporcionará os medios necesarios ou acometerá algunha actuación de extensión da cobertura que permita o restablecemento da calidade e a correcta recepción dos sinais de TDT. En resposta a este condicionado, o promotor, con data 30.11.2012, manifestou que o seu obxectivo é que non se produzan alteracións significativas que poidan alterar a sinal recibida nas localidades do entorno e que, no caso de ser indispensables, determinarán xunto con Retegal o alcance das medicións necesarias para determinar a potencial influencia do proxecto eólico sobre o entorno, unha vez construído. Sétimo. O 04.09.2012, o Concello da Estrada, emitiu informe técnico sobre a separata do proxecto do parque eólico, recollendo diversas consideracións de carácter técnico, urbanístico e ambiental. Oitavo. O 18.10.2012, Augas de Galicia emitiu o correspondente condicionado manifestando que, pola súa previsible escasa incidencia, pódese informar de xeito favorable, coa condición de que no momento de solicitar a regulamentaria autorización desa administración hidráulica se faga a definición polo miúdo dos diferentes elementos que afecten ó dominio público hidráulico ou se atopen na zona de policía de leitos. Noveno. O 05.10.2012, a Xefatura Territorial de Pontevedra, en vista da documentación aportada polo promotor, informou que esta cumpre cos requisitos regulamentarios para acordar favorable a continuación dos trámites previstos na Lei 8/2009 para a autorización administrativa. Décimo. O 16.04.2013, a Xefatura Territorial de Pontevedra emitiu informe sobre as alegacións presentadas durante a información pública. Décimo primeiro. Con data 05.06.2014, o promotor solicitou á Dirección Xeral de Enerxía e Minas unha modificación do proxecto consistente, de forma xeral, no desprazamento de cinco dos oito aeroxeradores así como da poligonal do parque eólico. Décimo segundo. Mediante Resolución do 7 de outubro de 2014 a Dirección Xeral de Enerxía e Minas autorizou as modificacións do proxecto do parque eólico solicitadas polo promotor. Décimo terceiro. O 13.03.2015, o promotor presentou a Adenda del Proyecto Básico de Ejecución del Parque Eólico Monte Arca na que se recollen as modificacións mencionadas no punto décimo segundo. Décimo cuarto. O 03.06.2015, a Secretaría Xeral de Calidade e Avaliación Ambiental formulou a Declaración de Impacto Ambiental relativa ao parque eólico, que se fixo pública por Resolución do 10 de xullo de 2015 da Dirección Xeral de Enerxía e Minas. Décimo quinto. O 07.09.2015, o promotor presentou o documento Memoria Explicativa de la Evacuación de Energía del Parque Eólico Monte Arca (A Estrada) y Fases de Ejecución del Parque, no que se describen as dúas fases nas que se dividirá a execución do parque eólico como consecuencia das restricións na capacidade de evacuación, o cal xustifica achegando escrito de Unión Fenosa Distribución, SA onde lle concede punto de conexión na subestación da Estrada para 10 MW. Décimo sexto. O 25.09.2015, o Servizo de Enerxías Renovables e Eficiencia Enerxética informou a Adenda del Proyecto Básico de Ejecución del Parque Eólico Monte Arca. Décimo sétimo. O 28.09.2015, unha vez completados os trámites necesarios, o promotor solicita a autorización administrativa e a aprobación do proxecto de execución da 1ª Fase do parque eólico. Aos antecedentes de feito descritos sonlle de aplicación os seguintes Primeiro. A Dirección Xeral de Enerxía e Minas é competente para resolver este procedemento con fundamento no Decreto 110/2013, do 4 de xullo, polo que se establece a estrutura orgánica da Consellería de Economía e Industria, modificado polo Decreto 116/2014, do 11 de setembro, en relación co establecido no artigo 28.3 da Lei 54/1997, do 27 de novembro, do sector eléctrico, aplicable ao presente procedemento en virtude do previsto na disposición transitoria segunda da Lei 24/2013, do 26 de decembro, do sector eléctrico, e no artigo 38.1 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental Segundo. No expediente instruído para o efecto cumpríronse os trámites de procedemento establecidos na Lei 54/1997, do 27 de novembro, no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 8/2009, do 22 de decembro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. Con respecto ás alegacións presentadas durante o período de información pública, visto o contido destas e a resposta do promotor, exponse o seguinte No que respecta ás alegacións de carácter ambiental, considérase que estas foron tidas en conta na Declaración de impacto ambiental emitida pola Secretaría Xeral de Calidade e Avaliación Ambiental o 03.06.2015. As alegacións relacionadas coa titularidade dos bens e dereitos afectados polo proxecto do parque eólico, así como coas súas características, serán consideradas no momento de resolver sobre a declaración de utilidade pública do proxecto. Non obstante, compre indicar que se tomou razón de todas as manifestacións e documentos presentados polas persoas interesadas. Do mesmo xeito, as consideracións efectuadas sobre a falta de xustificación da necesidade dun proceso de utilidade pública serán abordadas na resolución que finalmente se adopte sobre esta cuestión. Así mesmo, en relación coa falta de negociación coas persoas afectadas, o promotor comunicou que se estaba a poñer en contacto cos alegantes para os efectos de comprobar a titularidade dos bens e dereitos afectados e proceder, en caso de conformidade, a negociar un acordo de servidume ou dereito de superficie, en función da afección, que permita o recoñecemento dos seus dereitos e o desenvolvemento do proxecto. No que se refire á alegación presentada pola Sociedade Cooperativa Galega Monte Cabalar o promotor efectuou as seguintes consideracións: Que se buscará de maneira prioritaria o acordo cos propietarios, como xa se lle transmitiu a representantes da sociedade cooperativa nunha reunión mantida durante a etapa de participación pública. Que tras revisar as normas técnicas de produción agraria ecolóxica do CRAEGA (Consello Regulador da Agricultura Ecolóxica de Galicia), non se detecta incompatibilidade co novo uso do solo que o parque eólico suporá no territorio. No que respecta ao valor de mercado do solo, o promotor establecerá, sempre que sexa posible, os acordos individuais con cada propietario que compensen pola nova actividade tendo en conta o tipo de ocupación e/ou servidume que lles afecte e a actividade e usos reais presentes na actualidade. Sobre a posible perda de axudas e subvencións para a explotación forestal, tratarase de forma individual ou colectiva, en caso de ser necesario, co fin de manter unha convivencia cordial e cooperativa entre os actuais usuarios e propietarios do solo e o promotor eólico. Con respecto á distancia mínima a vivendas habitadas, esta é en todo caso superior aos 500 m. Cuarto. En vista do informe do Servizo de Enerxía e Minas da Xefatura Territorial de Pontevedra ao que fai referencia o antecedente de feito cuarto, non procede abrir o trámite de compatibilidade establecido no artigo 45 da Lei 8/2009, do 22 de decembro. De acordo con todo o que antecede, Primeiro. Autorizar as instalacións da primeira fase do parque eólico Monte Arca, emprazado no concello da Estrada (Pontevedra) e promovido pola sociedade Vento Continuo Galego, SL, cunha potencia de 9 MW. Segundo. Aprobar a primeira fase do proxecto de execución do parque eólico, composto polos seguintes documentos: Proyecto Básico de Ejecución del Parque Eólico Monte Arca asinado polo enxeñeiro industrial Balbino Jose Manuel Paulino Jorquera Santacasilda, colexiado nº 16612 do Colegio Oficial de Ingenieros Industriales de Madrid, e visado polo dito Colexio o 03.06.2011. Adenda del Proyecto Básico de Ejecución del Parque Eólico Monte Arca (A Estrada), asinada polo enxeñeiro técnico industrial Rubén Freire Bermúdez, colexiado nº 2564 do Colexio Oficial de Enxeñeiros Técnicos Industriais da Coruña, e visada polo dito Colexio o 10.03.2015. Memoria Explicativa de la Evacuación de Energía del Parque Eólico Monte Arca (A Estrada) y Fases de Ejecución del Parque, asinada polo enxeñeiro técnico industrial Rubén Freire Bermúdez, colexiado nº 2564 do Colexio Oficial de Enxeñeiros Técnicos Industriais da Coruña. As características principais desta primeira fase, recollidas nestes documentos son as seguintes: As coordenadas dos aeroxeradores son: Características técnicas do parque eólico: Características técnicas da infraestrutura eléctrica de xeración, transformación e interconexión: A autorización axustarase ao cumprimento das seguintes condicións: A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por calquera outra causa excepcional que o xustifique. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Esta resolución publicarase no Diario Oficial de Galicia e no Boletín Oficial da Provincia de Pontevedra, de acordo co establecido nos artigos 38 da Lei 8/2009, do 22 de decembro, e 128 do Real decreto 1955/2000, do 1 de decembro. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, a 29 de setembro de 2015.—O Director Xeral de Enerxía e Minas, Emilio Eugenio Rosa Caridad Ameigeiras Giwa.